প্রয়াত রিজওয়ানুর, রুকবানুরের মা! স্মৃতিমেদুর হয়ে শোকজ্ঞাপন মমতার

ওয়েব ডেস্ক: প্রয়াত হলেন রিজওয়ানুর রহমান (Rizwanur Rahman Mother Death) ও রুকবানুর রহমানের মা কিশওয়ার জাহান (Kishwar Jahan)। তাঁর মৃত্যুতে শোকজ্ঞাপন (Condolence) করেছেন মুখ্যমন্ত্রী মমতা বন্দ্যোপাধ্যায় (Mamata Banerjee)। এক্স হ্যান্ডেলে শোকবার্তায় মুখ্যমন্ত্রী রুকবানুর ও তাঁর পরিবারকে আন্তরিক সমবেদনা জানিয়েছেন।

এক্স হ্যান্ডেলের পোস্টে মমতা লিখেছেন, ‘রিজওয়ানুর ও রুকবানুর রহমানের মা কিশওয়ার জাহানের প্রয়াণে আমি গভীরভাবে মর্মাহত। ওনার সঙ্গে আমার ব্যক্তিগত সম্পর্ক ছিল। আমায় উনি আপনজনের মতো ভালোবাসতেন। প্রতি ঈদেই আমি ওনার সঙ্গে দেখা করতে যেতাম। কত পুরানো স্মৃতি আজ মনে আসছে। আমার হৃদয়ে উনি চিরদিন থাকবেন।’

রিজওয়ানুর ও রুকবানুর রহমান – এর মা কিশওয়ার জাহানের মৃত্যুতে আমি গভীরভাবে মর্মাহত।

ওনার সাথে আমার গভীর ব্যক্তিগত সম্পর্ক ছিল। আমায় উনি আপনজন হিসেবে খুব ভালোবাসতেন। আমি প্রতি ঈদ-এ ওনার সাথে দেখা করতে যেতাম। কতো পুরোনো স্মৃতি আজ মনে আসছে। আমার হৃদয়ে উনি চিরদিন থাকবেন।

আমি…

— Mamata Banerjee (@MamataOfficial) September 3, 2025

আরও পড়ুন: স্কুলে শিক্ষকের ঘাটতি পূরণে নিয়োগ না করে, করা হচ্ছে বদলি

২০০৭ সালের ২১ সেপ্টেম্বর রিজওয়ানুর রহমানের মৃত্যুর ঘটনায় দেশজুড়ে আলোড়ন সৃষ্টি হয়েছিল। পাতিপুকুরের রেললাইনের ধারে উদ্ধার হয়েছিল তিরিশ বছরের তরুণ কম্পিউটার গ্রাফিক্স শিক্ষকের দেহ। শিল্পপতি অশোক তোদির মেয়ে প্রিয়াঙ্কা তোদির সঙ্গে ভালোবেসে বিয়ে করেছিলেন রিজওয়ানুর। বিয়ের পর থেকেই তাঁকে নানা ভাবে হুমকি দেওয়া হচ্ছিল বলে অভিযোগ। পরে তাঁর রহস্যজনক মৃত্যু ঘিরে তৎকালীন বামফ্রন্ট সরকার ও কলকাতা পুলিশের ভূমিকা নিয়ে তীব্র প্রশ্ন ওঠে। অভিযোগের আঙুল ওঠে পুলিশের ঊর্ধ্বতন কর্তাদের দিকেও।

ন্যায়ের দাবিতে সামনে এসে লড়াই চালিয়েছিলেন কিশওয়ার জাহান। তাঁর পাশে দাঁড়িয়েছিলেন তৎকালীন বিরোধী নেত্রী মমতা বন্দ্যোপাধ্যায়। সিবিআই তদন্তের দাবিতে আন্দোলন শুরু হয়। এরপর রিজওয়ানুরের দাদা রুকবানুর রহমানকে তৃণমূল কংগ্রেস প্রার্থী করে বিধানসভা ভোটে লড়িয়েছিল। শওয়ার জাহানের মৃত্যুতে আবারও সেই পুরনো ঘটনার স্মৃতি ফিরে এল বাংলার রাজনীতিতে।

দেখুন আরও খবর:

The post প্রয়াত রিজওয়ানুর, রুকবানুরের মা! স্মৃতিমেদুর হয়ে শোকজ্ঞাপন মমতার first appeared on KolkataTV.

The post প্রয়াত রিজওয়ানুর, রুকবানুরের মা! স্মৃতিমেদুর হয়ে শোকজ্ঞাপন মমতার appeared first on KolkataTV.